|  |  |  |
| --- | --- | --- |
|  | Nova pot 91351 Brezovica01 36 51 233www.vrtci-brezovica.si |  |

**NAZIV AKTIVNOSTI: ZAJČEK JURČEK IŠČE POMLAD**

|  |  |
| --- | --- |
| **področje aktivnosti po kurikulumu**  | NARAVA |
| **starost otrok** | 1-3 leta |
| **strokovni delavki** | Sabina Sečnik, Stanka Bezek |
| **namen aktivnosti** | Otrok doživlja in spoznava živo in neživo naravo v njeni raznolikosti in estetskih razsežnosti.Otrok razvija naklonjen, spoštljiv in odgovoren odnos do žive in nežive narave.Otrok se z naravnimi materiali spoznava multisenzorično. |
| **potreben material** | Zgodbica o zajčku Jurčku, ki išče pomlad.Različne rastline in naravni predmeti (kamen, les, vejice, storži), voda, tekstilna vrečka, manjša posoda. |
| **opis aktivnosti****(navodilo za aktivnosti)** | Po povedani in slišani zgodbici o zajčku Jurčku, z otrokom obnovimo njegove dogodivščine. Pozornost namenimo stvarem in živalim, ki jih je je Jurček srečal ter spoznal na svojem raziskovalnem sprehodu. Nato otroku ponudimo tekstilno neprozorno vrečko, v katero smo že pred dejavnostjo skrila različne naravne predmete. Otroka postavimo pred izziv, da potipa skrite stvari, ne da bi jih prej videl. Otrok naj stvari, ki jih je zaznal s tipom, opiše (mehko, trdo, toplo, hladno ipd.). Nato stvari zložita iz vrečke. Otrok jih lahko povonja, preizkusi njihov zvok,kamen zaropota, ko pade na tla, vejica zašumi, če z njo zamahnemo po zraku, lesena vejica poči, če jo prelomimo itn.. Naravne in čiste stvari lahko otrok tudi okusi, seveda, pod nadzorom odrasle osebe. Na koncu naj otrok stvari še opiše, kot jih je videl in doživel.Material lahko pozneje zloži glede na vrsto materiala, sestavi v vzorec, izdela poljubno »sliko«, razvrsti po velikosti, skratka, uporabi domišljijo.V čedalje toplejših dneh, se lahko otrok lahko spozna na igriv način tudi z vodo, ki mu jo natočimo v manjšo posodo. Vodo lahko ravno tako spozna z vsemi čutili in se na koncu z njo igra (pretaka iz posodice v posodico, ugotavlja, kaj v vodi plava in kaj se potopi).Skratka, otroku pustimo, da se čim bolj zabava. |
| **morebitne fotografije dejavnosti iz interneta (navedite še vir)** |  |
| **Misel, komentar vzgojiteljice** | Pri tej dejavnosti, se otrok na zabaven in igriv način uči ter spoznava lastnosti nekaterih naravnih materialov. Hkrati se ob tem lahko z otrokom zabavajo tudi odrasli, pa naj si bo na prostem ali v zaprtem prostoru. |